
ΔΕΛΤΙΟ ΤΥΠΟΥ
Δήμος Θηβαίων : επιτακτική η ανάγκη άροσης των αγροτεμαχίων από τους καλλιεργητές
   Ο Δήμος Θηβαίων και έπειτα από σχετικό αίτημα της Πυροσβστικής Υπηρεσίας , στο πλαίσιο λήψης μέτρων πρόληψης και αντιμετώπισης του κινδύνου εξάπλωσης πυρκαγιάς λόγω των συνθηκών που επικρατούν (αυξημένες θερμοκρασίες, αέρας) ανακοινώνει ως απαραίτητη ενέργεια την άροση των αγρών από τους καλλιεργητές.
Καθίσταται απολύτως αναγκαία η άροση των αγροτεμαχίων περιμετρικά των οικισμών του Δήμου μας - και ειδικότερα στην πόλη της Θήβας - από τους καλλιεργητές. Οι τελευταίοι οφείλουν να φροντίσουν σχετικά ώστε να αποφευχθεί η απειλή εξάπλωσης της πυρκαγιάς εντός κατοικημένης περιοχής δημιουργώντας με αυτόν τον τρόπο αντιπυρικές ζώνες.

